ЩIалэгъуалэ палатэм и зэхуэсыгъуэщIэ
Къэбэрдей-Балъкъэр Республикэм и Парламентым къет КъБР-м и Парламентым и деж щыIэ ЩIалэгъуалэ палатэм и зи чэзу зэхуэгъэсыгъуэм хагъэхьэнухэр къызэрыхихыр. КъБР-м и Парламентым и деж щыIэ ЩIалэгъуалэ палатэм теухуа положенэм (КъБР-м и Парламентым 2009 гъэм жэпуэгъуэм и 31-м къыдигъэкIа Унафэ №177-П-П-мкIэ къищтащ) къигъэувхэм зи Iуэхур езэгъ республикэ, щIыналъэ жылагъуэ зэгухьэныгъэхэм, политикэ партхэм я щIыналъэ къудамэу Къэбэрдей-Балъкъэр Республикэм щатхахэм, еджапIэхэм я студент органхэм ящыщу езыхэм я кандидатхэр къэзыгъэлъэгъуэну хуейхэм КъБР-м и Парламентым ЩIалэгъуалэм, жылагъуэ зэгухьэныгъэхэм, цIыхубэ хъыбарегъащIэ IэнатIэхэм я IуэхухэмкIэ и комитетым ягъэхьын хуейщ мы къыкIэлъыкIуэхэр:
— унафэщI коллегиальнэ органым къищта унафэр;
— ягъэува мардэм тету тха заявкэр (гуэдзэным къызэритым хуэдэу);
— организацэр къызэрызэрагъэпэщамкIэ тхылъым и копиер;
— организацэм хэтхэм я бжыгъэм теухуа тхылъыр;
— ЩIалэгъуалэ палатэм хагъэхьэну къагъэлъэгъуа кандидатым и характеристикэр;
— паспортым, еджапIэ къызэриухамкIэ дипломым е аттестатым траха копиехэр;
— кандидатыр щылажьэ е щеджэ щIыпIэм теухуа тхылъыр.
Документхэр зыхуэфащэ тхыгъэ щIыгъуу ягъэхь. Дэтхэнэ копиеми ар зэхьэлIа организацэм и мыхъур тегъэуауэ щытын хуейщ.
Къэбэрдей-Балъкъэр Республикэм и Парламентым и деж щыIэ ЩIалэгъуалэ палатэм теухуа Положенэм къигъэувхэм езэгъыу ягъэхьэзыра документхэр 2014 гъэм мэлыжьыхьым и 15-м нэсыху щыIахынущ мы адресымкIэ: Налшык къалэ, Лениным и уэрам, 55, пэш №309.
Къэбэрдей-Балъкъэр Республикэм и Парламентым и деж щыIэ ЩIалэгъуалэ палатэм хагъэхьэну кандидатыр къызэрагъэлъагъуэмкIэ заявкэ
УнэцIэр, цIэр, адэцIэр
Къыщалъхуа зэманыр
Кандидатурэ къэгъэлъэгъуэнымкIэ хуитыныгъэм и субъектым зэреджэр
Организацэм (органым) щIалэгъуалэм теухуа и мурадхэр (политикэ партым и программэм, уставым, положенэм къыхатхыкI)
Организацэр (органыр) къыщызэрагъэпэща зэманыр
Кандидатым организацэм (органым) щигъэзащIэ къалэныр
Кандидатым зэрызыпыпщIэ хъуну щIыкIэр (телефоныр, адресыр, е-mail, къинэмыщI Iэмалхэр)
Организацэм (органым) зэрызыпыпщIэ хъуну щIыкIэр (телефоныр, адресыр, е-mail, къинэмыщI Iэмалхэр)
ЩIалэгъуалэм я Iуэхухэр дэгъэкIыным хуэгъэзауэ иужьрей илъэситIым къриубыдэу ирагъэкIуэкIа лэжьыгъэхэр, езы кандидатыр зыхэлэжьыхьахэри яхэту
ЩIалэгъуалэм я дежкIэ мыхьэнэ зиIэ Iуэхуу иужьрей илъэситIым къриубыдэу организацэм (органым) зэфIигъэкIахэр (Iуэху пыухыкIахэр, абыхэм хэтахэр, сэбэпынагъ къыхэзыхахэр зыхуэдизыр)
ЩIалэгъуалэ политикэм хиубыдэу сыт хуэдэ Iуэхухэр япэ игъэщыпхъэу къэплъытэрэ ? (жэуап къезытын хуейр кандидатырщ)
ЩIалэгъуалэ политикэм хиубыдэ Iуэху нэхъыщхьэу япэ игъэщыпхъэхэр гъэзэщIа хъун папщIэ сыт пыухыкIауэ лэжьыпхъэу къэплъытэр? (жэуап къезытын хуейр кандидатырщ)
